**Intervju s Tomislavom Belovićem**

**Među jedanaest pozvanih radova na Smotru mladih tehničara poduzetnika, na temu Igračka, povjerenstvo je najboljim proglasilo rad Tomislava Belovića, 7. r. iz II. osnovne škole Čakovec, pod nazivom Quadrocopter pa sam ga odlučio intervjuirati.**

1. **U kojoj si se kategoriji natjecao?**

U kategoriji mladih poduzetnika. Tema je bila Igračka.

1. **Koji si rad prezentirao?**

Quadrocopter s kamerom. To je helikopter s četiri motora koji se vrte u različitim smjerovima.

1. **Koja je svrha tvog rada?**

Svrha rada je da se lakše i jeftinije snima iz zraka. Služi za snimanje dokumentaraca (snima zgrade i krajolik iz zraka). Upravlja se radiokontrolerom. Quadrocopter je napravljen od čvrstog drva. Kamera se nalazi između prednja dva motora te može slikati i snimati. Quadrocopter leti zrakom i postiže iznimne brzine.

1. **Možeš li nam objasniti kako si došao te do ideje?**

Do ideje sam došao gledajući dokumentarne filmove i gledajući kako snimaju helikopterima krajolike iz zraka, a to je jako skupo.

1. **Koliko je Quadrocopter otporan na oštećenja ukoliko se sruši?**

U početku se svako malo potrgao pa smo ga pokušali napraviti od čvrstog drva, no taj nam nije uspio. Kasnije smo ugradili letvice smreke, no nažalost ni taj nije uspio. Naposljetku smo ugradili drveni krug koji se još uvijek nije potrgao.

1. **Od kojeg bi materijala mogao biti otporniji?**

Mogao bi biti od karbonskih vlakana, no to bi bilo preskupo.

1. **Je li ti netko pomogao u izradi?**

Quadrocopter sam izradio sa svojim ocem.

1. **Kakav si uspjeh postigao na natjecanju?**

Osvojio sam prvo mjesto i bio sam jako sretan jer mi nitko nije oduzeo to mjesto.

1. **Kako si se osjećao kad si saznao da si pobijedio?**

Bio sam zaprepašten jer sam bio prvi i jako se ponosim time.

1. **Vidiš li se u budućnosti kao tehničar?**

Da, vidim se. Želim biti tehničar računalstva jer volim tehniku i mislim da je tehnika važna za sadašnjost, ali i budućnost. Danas živimo u doba tehnike.

1. **Hoćeš li još doraditi svoj rad prije državnog natjecanja i kako?**

Da, hoću jer nije dovoljno stabilan. Stavit ću čvršće drvo da ne bude nestabilan.

Noa Jalšovec, 7. a